Taormina

Taormina () – miestas Italijoje, Sicilijoje, Mesinos provincijoje. Maždaug nuo 400 m. pr. m. e. šioje vietoje buvo senovės graikų kolonija Tauromenium, 212 m. pr. m. e. miestą valdė romėnai.

2024 m. mieste gyveno 10 433 gyventojai. Taormina yra populiari, turistų lankoma vieta.

Šalia Taorminos yra Isola Bella gamtos rezervatas, Capo Sant' Andrea urvai. Netoliese – didžiausias veikiantis ugnikalnis Europoje – Etna.

Teatro greco (Graikų teatras), senovinio teatro griuvėsiai, iš tiesų yra ne graikų, o II a. pr. m. e. buvusio tikrojo graikų teatro vietoje pastatytas romėnų teatras. Diametras – 109 metrai, ir tai yra antras pagal dydį tokio tipo teatras Sicilijoje. Šiuo metu jame rengiami operos ir dramos vaidinimai, muzikos koncertai.

Nuo XIX a. pabaigos Taorminoje apsigyveno nemažai menininkų, rašytojų, intelektualų, tarp kitų – David Herbert Lawrence ir Wilhelm von Gloeden. Jau virš 50 metų rengiamas Taorminos kino festivalis, kurio metu filmai rodomi senajame Graikų teatre pastatytame ekrane.

2022 m. JAV serialo Baltasis lotusas 2 sezono veiksmas vyksta Taorminoje, visos serialo scenos buvo filmuotos pačiame mieste ir aplinkėse vietose.

2017 m. mieste įvyko 43-asis Didžiojo septyneto susitikimas.G7 a Taormina, è ufficiale. Renzi chiama da Boston il sindaco Giardina: «Il vertice si farà nella Perla»

 Šaltiniai 

Kategorija:Sicilijos miestai
Kategorija:Italijos archeologinės vietos
Kategorija:Didžioji Graikija